text: Elter, el portal d'Osona - Càritas engega un curs d'inserció laboral a Manlleu
  Càritas engega un curs d'inserció laboral a Manlleu
  Redacció | dimecres 25 de octubre de 2017 11:50h
  La formació està dirigida a quinze persones que els faltava especialització
  Alumnes del curs | Càritas
  Manlleu, | Manlleu ha posat en marxa el curs de "Peonatge de neteja i manteniment, domèstica i industrial i altres equipaments", una formació teòrica-pràctica per garantir les competències professionals necessàries per treballar en el sector i, en últim terme, beneficiar la inserció laboral. Està organitzat i impartit per Càritas als locals de la parròquia de Santa Maria.
  La durada del curs és de 4 mesos i està adreçat a persones estrangeres immigrades que no han tingut l'oportunitat d'incorporar-se al món del treball. Les persones participants al curs són 15 i han estat escollides prioritzant que siguin de Manlleu. A més, han hagut de demostrar un nivell bàsic de català i manifestar el seu compromís per continuar l'aprenentatge de la llengua.
  El curs es porta a terme gràcies al suport del Departament d'Acció Social i Ciutadania "Secretaria per a la Immigració" de la Generalitat de Catalunya, de l'Ajuntament de Manlleu i del Consorci per a la Normalització Lingüística.
  - Tres pastors americans visiten l'Església Evangèlica de Manlleu (25 de octubre de 2017)
  - La Comissió Fes-te Jove obre un formulari de valoració (25 de octubre de 2017)
  - Una setantena d'estudiants es beneficien del servei de tramitació de beques (25 de octubre de 2017)